Հանդիպման առաջին խաղակեսը անցավ հյուրերի առավելությամբ: Նախ 34-րդ րոպեին գյումրեցիները 11-մետրանոց հարվածով առաջ անցան հաշվի մեջ, այնուհետև 39-րդ րոպեին հաշիվը արդեն 0:2 էր: Թվում էր, թե արարատցիները 2-րդ խաղակեսում անչափ դժվար խնդիր պետք է լուծեին՝ ետ բերել 2 գնդակի տարբերությունը, սակայն մեր թիմի կիսապաշտպան Արամ Քոչարյանը այլ կարծիք ուներ՝ հանդիպման 44-րդ րոպեին կրճատելով հաշվի տարբերությունը: